
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei









PL.X. 171/26.03.2007

şi Comunicaţiilor

RAPORT 

asupra proiectului de Lege pentru aprobarea Ordonanţei de urgenţă a Guvernului nr. 134/2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei 

1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru Tehnologia Informaţiei şi Comunicaţiilor a fost sesizată în fond în vederea examinării şi întocmirii raportului, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 134/2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei, PL.X. 171/26.03.2007.

La întocmirea raportului s-au avut în vedere avizele favorabile din partea Consiliului Legislativ nr.1820/27.12.2006, Comisiei juridice, de disciplină şi imunităţi nr.171/04.04.2007, Comisiei pentru buget, finanţe şi bănci nr.163/04.04.2007 şi Comisia pentru administraţie publică, amenajarea teritoriului şi echilibru ecologic nr. 26/1521/03.04.2007.
Ordonanţa de urgenţă a Guvernului nr.134/2006 urmăreşte definirea unor atribuţii în sarcina Autorităţii Naţionale pentru Reglementare în Comunicaţii în vederea emiterii de reglementări şi în domeniul tehnologiei informaţiei, care în momentul de faţă constituie o prioritate europeană. 
Comisia consideră că forma aprobată şi propusă plenului Camerei Deputaţilor spre adoptare contribuie la asigurarea unui grad înalt de independenţă în luarea deciziilor atât prin introducerea unui organ de conducere colegial, cât şi prin trecerea acestei autorităţi autonome sub control parlamentar.
În şedinţa din data de 25.09.2007 Comisia pentru tehnologia informaţiei şi comunicaţiilor a aprobat cu unanimitate de voturi a membrilor prezenţi proiectul de lege cu amendamentele prezentate în anexă.
2. Proiectul de lege face parte din categoria legilor organice, în conformitate cu art. 117 alin. (3) din Constituţia României, întrucât are ca scop înfiinţarea unei autorităţi administrative autonome.

3. La dezbaterea proiectului au participat, în conformitate cu prevederile art.54 din Regulamentul Camerei Deputaţilor, republicat: din partea Guvernului: dl. secretar de stat Constantin Teodorescu şi dna. consilier Cristina Pruteanu (Ministerul Comunicaţiilor şi Tehnologiei Informaţiei).

4. La lucrările Comisiei au fost prezenţi 11 deputaţi din totalul de 17 membri ai Comisiei. Raportul Comisiei a fost adoptat cu unanimitate de voturi a membrilor prezenţi.

5. Senatul a adoptat proiectul de Lege pentru aprobarea Ordonanţei de urgenţă a Guvernului nr. 134/2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei în şedinţa din data de 20 martie 2007. 

6. Potrivit art.75 din Constituţia României, republicată, şi a art.92 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii, Comisia propune admiterea cu modificări a proiectului de lege.

PREŞEDINTE,





SECRETAR,

dr. Varujan Pambuccian




Valeriu Ungureanu
I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr

crt
	Text ordonanţă
	Text Senat
	Text propus de Comisie

(autorul amendamentului)
	Motivarea amendamentelor propuse

	0.
	1.
	2.
	3.
	4.

	1. 
	
	LEGE pentru aprobarea Ordonanţei de urgenţă a Guvernului nr. 134/2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei
	Nemodificat 
	

	2. 
	
	ARTICOL UNIC. – Se aprobă Ordonanţa de urgenţă a Guvernului nr.134 din 21 decembrie 2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei, publicată în Monitorul Oficial al României, Partea I, nr. 1046 din 29 decembrie 2006, cu următoarele modificări şi completări:
	Art. I. – Se aprobă Ordonanţa de urgenţă a Guvernului nr.134 din 21 decembrie 2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei, publicată în Monitorul Oficial al României, Partea I, nr. 1.046 din 29 decembrie 2006, cu următoarele modificări şi completări:

(Comisia)
	Pentru corelare cu introducerea art. II al legii 

	3. 
	ORDONANŢĂ DE URGENŢĂ nr. 134 din 21 decembrie 2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei
	-
	-
	  

	4. 
	Art. 1. - (1) Se înfiinţează Autoritatea Naţională pentru Reglementare în Comunicaţii şi Tehnologia Informaţiei, denumită în continuare ANRCTI, instituţie publică cu personalitate juridică în subordinea Guvernului, finanţată integral din venituri proprii, prin reorganizarea Autorităţii Naţionale de Reglementare în Comunicaţii, care se desfiinţează.
(2) ANRCTI are sediul central în municipiul Bucureşti, servicii regionale şi oficii teritoriale în fiecare municipiu reşedinţă de judeţ şi în fiecare sector al municipiului Bucureşti.
	-
	1. Articolul 1 se modifică şi va avea următorul cuprins:
„Art. 1. - (1) Se înfiinţează Autoritatea Naţională pentru Reglementare în Comunicaţii şi Tehnologia Informaţiei, denumită în continuare ANRCTI, ca autoritate publică autonomă, cu personalitate juridică, sub control parlamentar, finanţată integral din venituri extrabugetare, prin reorganizarea Autorităţii Naţionale de Reglementare în Comunicaţii, care se desfiinţează.
(2) ANRCTI are sediul central în municipiul Bucureşti şi oficii teritoriale în fiecare municipiu reşedinţă de judeţ şi în fiecare sector al municipiului Bucureşti.”
(Dan Nica, V. Pambuccian)
	Pentru corelare cu Directiva - cadru 2002/21/CE din 2002 în care se prevede o autoritate publică independentă

Nu se justifică dublarea activităţii oficiilor teritoriale.

	5. 
	 Art. 2. - ANRCTI se organizează şi funcţionează sub coordonarea primului-ministru.
	-
	2. Articolul 2 se abrogă.
(Comisia)
	Pentru corelare cu Art.1

	6. 
	Art. 3. - ANRCTI are ca rol fundamental punerea în aplicare a politicii naţionale în domeniul comunicaţiilor electronice, poştei şi tehnologiei informaţiei.
	-
	3. Articolul 3 se modifică şi va avea următorul cuprins:

„Art. 3. - ANRCTI are ca rol fundamental punerea în aplicare a politicii naţionale elaborate de Ministerul Comunicaţiilor şi Tehnologiei Informaţiei şi reglementarea activităţilor în domeniul comunicaţiilor electronice, tehnologiei informaţiei şi serviciilor poştale. Ministrul  comunicaţiilor şi tehnologiei informaţiei înaintează către ANRCTI, cu cel puţin două luni înainte de sfârşitul anului calendaristic, o scrisoare referitoare la strategia de aplicare a politicii naţionale în domeniu, pe care ANRCTI e obligat să o respecte.”
(Dan Nica)
	Pentru a explicita rolul şi relaţia dintre minister şi autoritatea de reglementare 

	7. 
	Art. 4. - (1) În vederea realizării rolului său, ANRCTI îndeplineşte următoarele funcţii:

a) de punere în aplicare a politicii şi strategiei sectoriale în domeniul comunicaţiilor electronice, tehnologiei informaţiei şi al serviciilor poştale;

b) de administrare şi de gestionare a resurselor, prin care planifică, alocă, urmăreşte şi evaluează utilizarea acestora pentru punerea în aplicare a politicilor în domeniu;
c) de alocare a resurselor de numerotaţie pentru servicii de comunicaţii electronice, prin elaborarea Planului naţional de numerotaţie şi a planurilor de perspectivă în acest sens;

d) de gestionare a resurselor de numerotaţie la nivel naţional, în vederea utilizării raţionale şi eficiente a acestora;

e) de elaborare şi adoptare de norme tehnice, de iniţiere de standarde naţionale, de propunere spre adoptare a standardelor internaţionale ca standarde naţionale şi de adoptare de reglementări tehnice care să declare obligatorie aplicarea standardelor în domeniul comunicaţiilor electronice, tehnologiei informaţiei şi al serviciilor poştale, precum şi pentru utilizarea resurselor de numerotaţie;

f) de reglementare a activităţilor în domeniul comunicaţiilor electronice, tehnologiei informaţiei, al serviciilor poştale şi al resurselor de numerotaţie, prin adoptarea şi implementarea de decizii cu caracter normativ şi individual, precum şi de proceduri funcţionale, operaţionale şi financiare prin care se pun în aplicare politicile în domeniu, de urmărire şi control al respectării acestora;

g) de reprezentare în organismele şi organizaţiile naţionale, regionale şi internaţionale, ca autoritate de stat pentru domeniul comunicaţiilor electronice şi al serviciilor poştale, precum şi de comunicare cu acestea;

h) de comunicare cu celelalte structuri ale administraţiei publice, cu societatea civilă şi cu cetăţenii, precum şi cu furnizorii de reţele şi de servicii în domeniul comunicaţiilor electronice, tehnologiei informaţiei şi al serviciilor poştale;

i) de arbitru şi organ de decizie în soluţionarea litigiilor dintre furnizorii de reţele şi de servicii în domeniul comunicaţiilor electronice, tehnologiei informaţiei şi al serviciilor poştale, în scopul asigurării liberei concurenţe şi al protecţiei intereselor utilizatorilor pe pieţele acestor servicii.

(2) În îndeplinirea rolului şi atribuţiilor sale legale, ANRCTI va colabora cu Consiliul Concurenţei, inclusiv prin furnizarea reciprocă de informaţii necesare aplicării atât a prevederilor legislaţiei concurenţei, cât şi a prevederilor legislaţiei din domeniul comunicaţiilor electronice şi al serviciilor poştale.
	1. La articolul 4, literele c) şi i) ale alineatului (1) vor avea următorul cuprins:

c) de alocare a resurselor de numerotaţie şi a resurselor tehnice, prin elaborarea Planului naţional de numerotaţie şi a altor planuri în acest sens;
i) de organ de decizie în soluţionarea litigiilor dintre furnizorii din domeniul comunicaţiilor electronice şi dintre furnizorii din domeniul tehnologiei informaţiei, în scopul asigurării liberei concurenţe şi al protecţiei intereselor utilizatorilor finali. 


	4. Articolul 4 se abrogă.
(Comisia)
	Pentru eliminarea redundanţelor – este suficientă descrierea obiectivelor şi atribuţiilor pentru definirea activităţii autorităţii

	8. 
	
	2. La articolul 4, după alineatul (2) se introduce un alineat nou, alin. (3), cu următorul cuprins:

„(3) A.N.R.C.T.I. are dreptul să solicite informaţii de la celelalte organe ale administraţiei publice centrale, de la autorităţile administraţiei publice locale sau de la alte instituţii publice, în scopul exercitării atribuţiilor legale.”
	Se elimină
(Comisia)
	Nu se justifică având în vedere rolul său de a reglementa activitatea operatorilor şi furnizorilor de servicii din domeniu şi pentru corelare cu art. 5 din Directiva – cadru 2002/21/CE din 2002



	9. 
	Art. 5. - (1) În îndeplinirea atribuţiilor sale, ANRCTI va urmări atingerea obiectivelor prevăzute la alin. (2) -(4), luând în acest sens măsuri rezonabile, cu respectarea principiului proporţionalităţii.

(2) ANRCTI promovează concurenţa în sectorul comunicaţiilor electronice şi al serviciilor poştale, acţionând în special în următoarele direcţii:

a) luarea tuturor măsurilor necesare pentru ca utilizatorii, inclusiv cei cu handicap sau cu nevoi sociale speciale, să obţină un maximum de beneficii în condiţiile unei pieţe concurenţiale, în ceea ce priveşte diversitatea ofertei, tarifele şi calitatea serviciilor;
b) prevenirea acţiunilor ce au ca obiect sau pot avea ca efect distorsionarea ori restrângerea concurenţei în sectorul comunicaţiilor electronice, tehnologiei informaţiei şi al serviciilor poştale;

c) încurajarea investiţiilor eficiente în infrastructură şi promovarea inovaţiei;

d) încurajarea utilizării eficiente şi asigurarea administrării eficiente a resurselor de numerotaţie.

(3) ANRCTI contribuie la dezvoltarea pieţei interne a Comunităţii Europene, în special prin:

a) înlăturarea barierelor în calea furnizării la nivel european a reţelelor şi serviciilor de comunicaţii electronice şi tehnologia informaţiei, a infrastructurii asociate şi a serviciilor poştale;

b) încurajarea stabilirii şi dezvoltării de reţele transeuropene, a interoperabilităţii serviciilor paneuropene şi a conectivităţii între utilizatorii finali;

c) respectarea principiului nediscriminării în ceea ce priveşte tratamentul aplicat furnizorilor de reţele şi servicii de comunicaţii electronice şi tehnologia informaţiei sau furnizorilor de servicii poştale aflaţi în situaţii similare;

d) cooperarea într-o manieră transparentă cu autorităţile naţionale de reglementare cu atribuţii similare din străinătate, precum şi cu Comisia Europeană, în vederea dezvoltării unei practici de reglementare coerente şi a aplicării concertate a legislaţiei naţionale armonizate cu normele adoptate la nivelul Uniunii Europene.
(4) ANRCTI promovează interesele utilizatorilor finali din Uniunea Europeană, în special prin:

a) asigurarea condiţiilor de exercitare a dreptului de acces la serviciul universal, astfel cum acesta este prevăzut de Legea nr. 304/2003 pentru serviciul universal şi drepturile utilizatorilor cu privire la reţelele şi serviciile de comunicaţii electronice, cu modificările şi completările ulterioare, şi de Ordonanţa Guvernului nr. 31/2002 privind serviciile poştale, aprobată cu modificări şi completări prin Legea nr. 642/2002, cu modificările şi completările ulterioare;

b) asigurarea unui nivel înalt de protecţie a utilizatorilor finali în relaţiile acestora cu furnizorii;

c) implicarea în asigurarea unui nivel înalt de protecţie a drepturilor persoanelor, în special a dreptului la viaţa privată, cu privire la prelucrarea datelor cu caracter personal;

d) promovarea furnizării de informaţii clare, în special în ceea ce priveşte transparenţa tarifelor şi a condiţiilor de utilizare a serviciilor de comunicaţii electronice şi tehnologia informaţiei destinate publicului;

e) promovarea intereselor specifice ale utilizatorilor cu handicap şi ale celor cu nevoi sociale speciale;

f) asigurarea protejării integrităţii şi securităţii reţelelor publice de comunicaţii electronice şi tehnologia informaţiei.
(5) În activitatea sa ANRCTI are în vedere respectarea principiului neutralităţii tehnologice, prin prisma fenomenului convergenţei tehnologiilor, şi contribuie, în limitele competenţelor sale, la asigurarea implementării politicilor care urmăresc promovarea diversităţii culturale şi lingvistice, precum şi a pluralismului media.
	3. Articolul 5 se abrogă. 
	5. Articolul 5 se modifică şi va avea următorul cuprins:

„Art. 5. - (1) În îndeplinirea rolului său, ANRCTI va urmări atingerea obiectivelor prevăzute la alin. (2) -(4), luând în acest sens măsuri rezonabile, cu respectarea principiului proporţionalităţii.

(2) ANRCTI promovează concurenţa în furnizarea de reţele şi servicii de comunicaţii electronice şi de servicii poştale, acţionând în special în următoarele direcţii:

a) luarea tuturor măsurilor necesare pentru ca utilizatorii, inclusiv cei cu handicap sau cu nevoi sociale speciale, să obţină un maximum de beneficii în condiţiile unei pieţe concurenţiale, în ceea ce priveşte diversitatea ofertei, tarifele şi calitatea serviciilor;
b) prevenirea acţiunilor ce au ca obiect sau pot avea ca efect distorsionarea ori restrângerea concurenţei în sectorul comunicaţiilor electronice, tehnologiei informaţiei şi al serviciilor poştale;

c) încurajarea investiţiilor eficiente în infrastructură şi promovarea inovaţiei;

d) încurajarea utilizării eficiente şi asigurarea administrării eficiente a resurselor de numerotaţie.

(3) În îndeplinirea rolului şi atribuţiilor sale legale, ANRCTI colaborează cu Consiliul Concurenţei şi cu Autoritatea Naţională pentru Protecţia Consumatorului inclusiv prin furnizarea reciprocă de informaţii necesare aplicării atât a prevederilor legislaţiei concurenţei, cât şi a prevederilor legislaţiei din domeniul comunicaţiilor electronice şi al serviciilor poştale. ANRCTI realizează investigaţii şi verificări în cazuri legate de încălcarea normelor legale privind concurenţa în domeniul comunicaţiilor şi  transmite Consiliului Concurenţei rapoartele necesare fundamentării deciziilor în acest domeniu.

(4) ANRCTI contribuie la dezvoltarea pieţei interne a Comunităţii Europene, în special prin:

a) înlăturarea barierelor existente în calea furnizării la nivel european a reţelelor şi serviciilor de comunicaţii electronice, a infrastructurii asociate şi a serviciilor poştale;

b) încurajarea stabilirii şi dezvoltării de reţele transeuropene, a interoperabilităţii serviciilor paneuropene şi a conectivităţii între utilizatorii finali;

c) respectarea principiului nediscriminării în ceea ce priveşte tratamentul aplicat furnizorilor de reţele şi servicii de comunicaţii electronice sau furnizorilor de servicii poştale aflaţi în situaţii similare;

d) cooperarea într-o manieră transparentă cu autorităţile naţionale de reglementare cu atribuţii similare din străinătate, precum şi cu Comisia Europeană, în vederea dezvoltării unei practici de reglementare coerente şi a aplicării concertate a legislaţiei naţionale armonizate cu normele adoptate la nivelul Uniunii Europene.
(5) ANRCTI promovează interesele utilizatorilor finali din Uniunea Europeană, în special prin:

a) asigurarea condiţiilor de exercitare a dreptului de acces la serviciul universal, astfel cum acesta este prevăzut de Legea nr. 304/2003 pentru serviciul universal şi drepturile utilizatorilor cu privire la reţelele şi serviciile de comunicaţii electronice, cu modificările şi completările ulterioare, şi de Ordonanţa Guvernului nr. 31/2002 privind serviciile poştale, aprobată cu modificări şi completări prin Legea nr. 642/2002, cu modificările şi completările ulterioare;

b) asigurarea unui nivel înalt de protecţie a utilizatorilor finali în relaţiile acestora cu furnizorii;

c) implicarea în asigurarea unui nivel înalt de protecţie a drepturilor persoanelor, în special a dreptului la viaţa privată, cu privire la prelucrarea datelor cu caracter personal;

d) promovarea furnizării de informaţii clare, în special în ceea ce priveşte transparenţa tarifelor şi a condiţiilor de utilizare a serviciilor de comunicaţii electronice destinate publicului;

e) promovarea intereselor specifice ale utilizatorilor cu handicap şi ale celor cu nevoi sociale speciale;

f) asigurarea protejării integrităţii şi securităţii reţelelor publice de comunicaţii electronice.

(6) În activitatea sa ANRCTI are în vedere respectarea principiului neutralităţii tehnologice, prin prisma fenomenului convergenţei tehnologiilor, şi contribuie, în limitele competenţelor sale, la asigurarea implementării politicilor care urmăresc promovarea diversităţii culturale şi lingvistice, precum şi a pluralismului media.”
((Dan Nica, V. Pambuccian) 
	Articolul 5 din ordonanţă a fost reintrodus pentru corelare cu art. 8 din Directiva – cadru 2002/21/CE din 2002

ANRCTI e singura autoritate independentă cu expertiză în domeniul comunicaţiilor şi tehnologiei informaţiei care poate realiza investigaţii şi verificări în cazuri legate de încălcarea normelor legale privind concurenţa în domeniu pe care să se bazeze Consiliul Concurenţei în emiterea deciziilor

	10. 
	Art. 6. - (1) Pentru atingerea obiectivelor sale, ANRCTI are următoarele atribuţii principale:
1. elaborarea şi actualizarea autorizaţiilor generale;
2. monitorizarea şi controlul respectării obligaţiilor impuse furnizorilor de reţele şi de servicii de comunicaţii electronice prin autorizaţiile generale;

3. promovarea şi sprijinirea armonizării la nivel european a utilizării resurselor de numerotaţie, în conformitate cu instrumentele juridice în vigoare în cadrul Uniunii Europene;

4. adoptarea Planului naţional de numerotaţie şi a oricăror modificări ale acestuia, sub rezerva restricţiilor impuse din motive de siguranţă naţională;

5. gestionarea la nivel naţional a resurselor de numerotaţie;

6. acordarea licenţelor de utilizare a resurselor de numerotaţie, stabilirea şi încasarea tarifelor pentru emiterea licenţelor, în conformitate cu legislaţia în vigoare şi în concordanţă cu costurile administrative aferente emiterii acestora;

7. emiterea reglementărilor privind modul de utilizare a resurselor de numerotaţie;

8. identificarea pieţelor relevante în sectorul comunicaţiilor electronice şi elaborarea metodologiei pentru efectuarea analizelor de piaţă, prin elaborarea şi actualizarea regulamentelor prevăzute la art. 32 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, aprobată cu modificări şi completări prin Legea nr. 591/2002, cu modificările şi completările ulterioare;

9. efectuarea analizelor de piaţă în situaţiile în care acestea sunt obligatorii, potrivit legii;

10. desemnarea furnizorilor de reţele şi de servicii de comunicaţii electronice cu putere semnificativă pe piaţă;

11. impunerea în sarcina furnizorilor de reţele sau de servicii de comunicaţii electronice cu putere semnificativă pe piaţă a obligaţiilor prevăzute la art. 9 - 13 din Ordonanţa Guvernului nr. 34/2002 privind accesul la reţelele de comunicaţii electronice şi la infrastructura asociată, precum şi interconectarea acestora, aprobată cu modificări şi completări prin Legea nr. 527/2002, cu modificările şi completările ulterioare;

12. gestionarea mecanismelor de finanţare a obligaţiilor legate de asigurarea serviciului universal, prevăzute de legislaţia specială;

13. controlul îndeplinirii obligaţiilor impuse furnizorilor de serviciu universal în temeiul prevederilor legislaţiei speciale;

14. atribuţiile care revin autorităţii de reglementare în temeiul prevederilor Legii nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu completările ulterioare;

15. atribuţiile care revin autorităţii de reglementare în temeiul prevederilor Ordonanţei Guvernului nr. 31/2002, aprobată cu modificări şi completări prin Legea nr. 642/2002, cu modificările şi completările ulterioare;

16. elaborarea reglementărilor necesare în vederea asigurării protecţiei mediului în domeniul comunicaţiilor electronice şi al serviciilor poştale;

17. elaborarea şi adoptarea de norme tehnice, iniţierea de standarde naţionale în acord cu cerinţele naţionale şi cu standardele internaţionale în domeniu, propunerea spre adoptare a standardelor internaţionale ca standarde naţionale şi adoptarea de reglementări tehnice care să declare obligatorie aplicarea standardelor pe întregul teritoriu naţional, pe plan zonal sau pe plan local, în domeniul comunicaţiilor electronice, tehnologiei informaţiei şi al serviciilor poştale, precum şi pentru utilizarea resurselor de numerotaţie;

18. asigurarea reprezentării în instituţii şi în organizaţii internaţionale din domeniul comunicaţiilor electronice, tehnologiei informaţiei şi al serviciilor poştale, susţinând în cadrul acestora politica şi strategia naţională în domeniu;

19. colaborarea cu instituţii şi organizaţii naţionale şi internaţionale din domeniul comunicaţiilor electronice, tehnologiei informaţiei şi al serviciilor poştale, dezvoltarea şi stimularea relaţiilor cu acestea; cooperarea cu autorităţi de reglementare în domeniul comunicaţiilor electronice şi al serviciilor poştale din străinătate, inclusiv prin încheierea de acorduri de colaborare şi schimb de informaţii;
20. aplicarea acordurilor internaţionale în domeniul comunicaţiilor electronice, tehnologiei informaţiei şi al serviciilor poştale;
21. colaborarea cu ministerul de specialitate în toate domeniile în care expertiza ANRCTI este necesară sau utilă;

22. înaintarea către ministerul de specialitate de propuneri privind cadrul legislativ pentru stimularea dezvoltării sectoarelor de comunicaţii electronice, tehnologia informaţiei şi servicii poştale;

23. prognozarea, planificarea şi programarea în proiectul de buget propriu a resurselor financiare necesare în vederea realizării politicilor în domeniul său de competenţă;

24. coordonarea derulării programelor de asistenţă financiară de la Uniunea Europeană în domeniul comunicaţiilor electronice, tehnologiei informaţiei şi al serviciilor poştale, care vizează capacitatea instituţională a ANRCTI;

25. elaborarea şi publicarea de rapoarte, studii, analize şi altele asemenea în domeniul comunicaţiilor electronice, tehnologiei informaţiei şi al serviciilor poştale, în special pentru evaluarea necesităţii şi oportunităţii emiterii de noi reglementări, pentru evaluarea şi controlul implementării politicilor şi reglementărilor, precum şi al conducerii programelor şi proiectelor, organizarea de seminarii şi mese rotunde, acţiuni promoţionale de imagine, informare şi de conştientizare a publicului, putând contracta în aceste scopuri servicii de consultanţă, expertiză, asistenţă tehnică şi altele asemenea, în conformitate cu reglementările legale în vigoare;

26. urmărirea şi controlul aplicării prevederilor cuprinse în actele normative în vigoare, în acordurile internaţionale în domeniul comunicaţiilor electronice, tehnologiei informaţiei şi al serviciilor poştale, luând măsuri pentru prevenirea, înlăturarea şi sancţionarea nerespectării acestor prevederi, potrivit competenţei recunoscute de acestea.

(2) ANRCTI îndeplineşte şi alte atribuţii acordate prin dispoziţii legale speciale.

(3) ANRCTI poate încheia contracte cu persoane juridice de drept public sau de drept privat, având ca obiect efectuarea unor activităţi specifice, necesare îndeplinirii funcţiilor, obiectivelor şi atribuţiilor sale.
	4. La articolul 6, punctele 8 şi 11 ale alineatului (1) vor avea următorul cuprins:

„8. identificarea pieţelor relevante din sectorul comunicaţiilor electronice;

11. impunerea în sarcina furnizorilor de reţele sau de servicii de comunicaţii electronice cu putere semnificativă pe piaţă a obligaţiilor prevăzute la art. 9 - 13 din Ordonanţa Guvernului nr. 34/2002 privind accesul la reţelele publice de comunicaţii electronice şi la infrastructura asociată, precum şi interconectarea acestora, aprobată cu modificări şi completări prin Legea nr. 527/2002, cu modificările şi completările ulterioare, sau la art. 15-18 din Legea nr.304/2003;”.


	6. La articolul 6 alineatul (1), punctele 8 şi 11 se modifică şi vor avea următorul cuprins:
nemodificat
nemodificat
7. La articolul 6 alineatul (1), punctele 16 şi 17 se abrogă.
(Dan Nica)
8. La articolul 6 alineatul (1), punctul 18 se modifică şi va avea următorul cuprins:
„18. asigurarea participării în instituţii şi în organizaţii internaţionale unde sunt reprezentate autorităţile de reglementare din domeniul comunicaţiilor şi tehnologiei informaţiei, susţinând în cadrul acestora politica şi strategia naţională în domeniu;”
(Dan Nica)

9. La articolul 6 alineatul (1), după punctul 26 se introduc două noi puncte, punctul 27 şi 28, cu următorul cuprins:
„27. arbitru şi organ de decizie în soluţionarea litigiilor dintre furnizorii de reţele şi de servicii în domeniul comunicaţiilor electronice, tehnologiei informaţiei şi al serviciilor poştale, în scopul asigurării liberei concurenţe şi al protecţiei intereselor utilizatorilor pe pieţele acestor servicii, emiţând în acest scop decizii motivate.
28. omologarea sistemelor informatice în conformitate cu prevederile legale”
(Dan Nica, V. Pambuccian)
10. La articolul 6, alineatul (3) se modifică şi va avea următorul cuprins:
„(3) ANRCTI poate încheia contracte cu persoane juridice de drept public sau de drept privat, având ca obiect efectuarea unor activităţi specifice, necesare îndeplinirii obiectivelor şi atribuţiilor sale.”
(Comisia)
	Responsabilitatea protecţiei mediului şi elaborării standardelor aparţine executivului prin MCTI

Atributul de reprezentare în instituţii internaţionale aparţine executivului, respectiv MCTI

Atribuţia de mediere a fost trecută eronat în cadrul articolului privind funcţiile ANRCTI, care a fost abrogat

Pentru corelare cu eliminarea art. 4

	11. 
	Art. 7. - (1) Conducerea ANRCTI este asigurată de un preşedinte şi 2 vicepreşedinţi numiţi de primul-ministru pe o perioadă de 5 ani.

(2) Mandatul preşedintelui şi al vicepreşedinţilor încetează:

a) în cazul încălcării prevederilor Ordonanţei de urgenţă a Guvernului nr. 79/2002, aprobată cu modificări şi completări prin Legea nr. 591/2002, cu modificările şi completările ulterioare;

b) în caz de condamnare penală prin hotărâre judecătorească definitivă, pentru care nu a intervenit reabilitarea;

c) în situaţia imposibilităţii de a-şi îndeplini mandatul mai mult de 120 de zile calendaristice consecutive.

(3) Preşedintele reprezintă ANRCTI în raporturile cu Parlamentul, Guvernul, ministerele, cu alte autorităţi publice şi organizaţii, precum şi cu persoanele juridice şi fizice din ţară şi din străinătate.

(4) Preşedintele ANRCTI este ordonator de credite.
(5) În exercitarea atribuţiilor sale, preşedintele emite decizii.

(6) Deciziile cu caracter normativ se publică în Monitorul Oficial al României, Partea I.

(7) Deciziile, inclusiv cele adoptate în conformitate cu prevederile art. 20 alin. (3) din Ordonanţa Guvernului nr. 34/2002, aprobată cu modificări şi completări prin Legea nr. 527/2002, cu modificările şi completările ulterioare, pot fi atacate în contencios administrativ la Curtea de Apel Bucureşti, în termen de 30 de zile de la publicare sau de la comunicare, după caz, fără parcurgerea procedurii prealabile prevăzute la art. 7 din Legea contenciosului administrativ nr. 554/2004, cu modificările şi completările ulterioare.
	5. La articolul 7, alineatul (7) va avea următorul cuprins:

„(7) Deciziile emise de preşedintele A.N.R.C.T.I. în exercitarea atribuţiilor prevăzute de lege în domeniul comunicaţiilor electronice, serviciilor poştale şi tehnologiei informaţiei, inclusiv cele adoptate în conformitate cu prevederile art. 36 din Ordonanţa de urgenţă a Guvernului nr. 79/2002, pot fi atacate în contencios administrativ la Curtea de Apel Bucureşti, în termen de 30 de zile de la publicare sau de la comunicare, după caz, fără parcurgerea procedurii prealabile prevăzute la art. 7 din Legea contenciosului administrativ nr. 554/2004, cu modificările şi completările ulterioare.”
	11. Articolul 7 se modifică şi va avea următorul cuprins:

„Art. 7. - (1) Conducerea ANRCTI este asigurată de un consiliu compus din 7 membri numiţi de Camera Deputaţilor pentru un mandat cu o durată de 5 ani. 

(2) Consiliul este condus de un preşedinte, asimilat funcţiei de ministru, numit prin votul Camerei Deputaţilor, dintre membrii consiliului.

(3) În absenţa preşedintelui, conducerea consiliului este asigurată de vicepreşedinte, numit prin votul Camerei Deputaţilor, dintre membrii consiliului.
(4) Propunerile de candidaţi pentru funcţiile de preşedinte, vicepreşedinte şi membru al consiliului se fac de către Biroul Permanent al Camerei Deputaţilor, la recomandarea grupurilor parlamentare, respectând configuraţia politică rezultată în urma alegerilor generale.

(5) Biroul Permanent înaintează propunerile comisiei permanente de specialitate din domeniul tehnologiei informaţiei şi comunicaţiilor din Camera Deputaţilor, denumită în continuare comisia de specialitate, în vederea audierii candidaţilor. În urma audierii, comisia permanentă de specialitate întocmeşte un aviz pe care îl prezintă plenului Camerei Deputaţilor. Pentru candidaţii care primesc aviz negativ din partea comisiei de specialitate se pot propune alte candidaturi din partea grupurilor parlamentare care i-au propus.

(6) Candidaturile se aprobă cu majoritatea voturilor membrilor Camerei Deputaţilor.
(Dan Nica, V. Pambuccian)

	Pentru asigurarea unei mai mari obiectivităţi în luarea deciziilor şi pentru eliminarea suspiciunilor de subiectivism politic Comisia a propus formula de conducere colectivă pe modelul altor autorităţi cu atribuţii de reglementare aflate sub control parlamentar 

	12. 
	-
	-
	12. După articolul 7 se introduc patru noi articole, articolele 71 – 74, cu următorul cuprins:
„Art. 71 – (1) Membrii consiliului, cu excepţia preşedintelui, au funcţie de demnitate publică asimilată funcţiei de secretar de stat.

(2) Calitatea de membru al consiliului este incompatibilă cu funcţiile publice sau private, cu excepţia celor didactice, dacă nu dau naştere unor conflicte de interese. 

(3) În timpul exercitării mandatului membrii Consiliului nu pot face parte din partide sau din alte structuri politice.

(4) Membrii consiliului şi membrii familiilor acestora nu au dreptul să deţină acţiuni sau părţi sociale, direct sau indirect, la societăţi comerciale cu activităţi în domenii în care ei s-ar afla în conflict de interese cu calitatea de membru al consiliului.

(5) Membrii consiliului care, în momentul numirii, se află în una dintre situaţiile prevăzute la alin. (2) - (4) au la dispoziţie un termen de cel mult 3 luni pentru renunţarea la calitatea sau la acţiunile respective, perioadă în care nu au drept de vot.
(6) În cazul nerespectării prevederilor prezentului articol, persoana în cauză este demisă de drept.

Art. 72 – (1) Membrii consiliului pot fi demişi cu majoritatea voturilor membrilor Camerei Deputaţilor, la propunerea comisiei de specialitate, în următoarele situaţii:

a) în situaţia imposibilităţii de a-şi îndeplini mandatul mai mult de 120 de zile calendaristice consecutive dintr-un interval de 140 de zile;

b) în caz de condamnare penală prin hotărâre judecătorească definitivă, pentru care nu a intervenit reabilitarea;

c) în cazul în care plenul Camerei Deputaţilor nu adoptă programul de măsuri conform art. 74 alin. (5)
d) în cazul neîndeplinirii programului de măsuri stabilit prin hotărâre a Camerei Deputaţilor, conform art. 74 alin. (5).
(2) Dacă funcţia de membru al consiliului devine vacantă se procedează la numirea unui nou membru pentru durata rămasă din mandat, în condiţiile art. 7 alin. (2) – (6). 

Art. 73 – (1) Preşedintele reprezintă ANRCTI în raporturile cu Parlamentul, Guvernul, ministerele, cu alte autorităţi publice şi organizaţii, precum şi cu persoanele juridice şi fizice din ţară şi din străinătate.

(2) Preşedintele ANRCTI este ordonator de credite.
(3) În exercitarea atribuţiilor sale, preşedintele emite decizii în urma votului majorităţii membrilor consiliului.

(4) Deciziile cu caracter normativ se publică în Monitorul Oficial al României, Partea I.

(5) Deciziile pot fi atacate în contencios administrativ la Curtea de Apel Bucureşti, în termen de 30 de zile de la publicare sau de la comunicare, după caz, fără parcurgerea procedurii prealabile prevăzute la art. 7 din Legea contenciosului administrativ nr. 554/2004, cu modificările şi completările ulterioare.

Art. 74 - (1) Activitatea ANRCTI este analizată de către Camera Deputaţilor, prin dezbaterea raportului anual, care se prezintă pentru anul anterior. 

(2) Raportul anual de activitate se depune la comisia permanentă de specialitate a Camerei Deputaţilor, până la data de 15 aprilie. 

(3) În situaţia în care comisia permanentă de specialitate respinge raportul anual, consiliul este obligat ca în termen de 30 de zile să prezinte spre dezbatere şi aprobare comisiei un program de măsuri concrete pentru remedierea lipsurilor semnalate.

(4) Raportul comisiei permanente de specialitate asupra raportului anual de activitate şi, după caz, programul de măsuri se supun dezbaterii în plenul Camerei Deputaţilor, în prezenţa membrilor consiliului. 

(5) Consiliul are obligaţia să îşi însuşească concluziile rezultate în urma dezbaterilor şi să îşi asume răspunderea pentru îndeplinirea programului de măsuri stabilit prin hotărâre a Camerei Deputaţilor. 

(6) Comisia permanentă de specialitate poate solicita preşedintelui rapoarte specifice ori de câte ori consideră necesar. În urma dezbaterilor acestor rapoarte, comisia permanentă de specialitate poate solicita elaborarea unui plan de măsuri pentru remedierea lipsurilor semnalate, care va fi supus aprobării comisiei.”
(Dan Nica, V. Pambuccian)
	Pentru corelare cu art. 7, în vederea descrierii procedurii de numire şi demitere a conducerii ANRCTI şi a atribuţiilor acesteia.

	13. 
	Art. 8. - (1) ANRCTI preia bugetul, patrimoniul, numărul de posturi şi personalul fostei Autorităţi Naţionale de Reglementare în Comunicaţii.

(2) Personalul preluat în condiţiile prezentei ordonanţe de urgenţă îşi păstrează drepturile salariale de la data preluării.

(3) Structura organizatorică a ANRCTI se aprobă de către preşedinte.
	6. La articolul 8, după alineatul (1) se introduce un alineat nou, alin. (11), cu următorul cuprins:

„(11) Deciziile emise de preşedintele Autorităţii Naţionale de Reglementare în Comunicaţii în exercitarea atribuţiilor legale rămân în vigoare, iar furnizorii de reţele şi servicii de comunicaţii electronice şi furnizorii de servicii poştale au, în relaţia cu A.N.R.C.T.I., drepturile şi obligaţiile prevăzute de legislaţia din domeniul comunicaţiilor electronice şi serviciilor poştale ori impuse de Autoritatea Naţională de Reglementare în Comunicaţii în conformitate cu aceasta.”

7. La articolul 8, alineatul (2) va avea următorul cuprins:

„(2) Personalul preluat în condiţiile prezentei ordonanţe de urgenţă îşi păstrează drepturile şi obligaţiile stabilite prin contractele individuale de muncă şi contractele colective de muncă.”

	13. Articolul 8 se modifică şi va avea următorul cuprins:
„(1) ANRCTI preia bugetul, patrimoniul, numărul de posturi şi personalul fostei Autorităţi Naţionale de Reglementare în Comunicaţii.

(2) Deciziile emise de preşedintele Autorităţii Naţionale de Reglementare în Comunicaţii în exercitarea atribuţiilor legale rămân în vigoare, iar furnizorii de reţele şi servicii de comunicaţii electronice şi furnizorii de servicii poştale au, în relaţia cu A.N.R.C.T.I., drepturile şi obligaţiile prevăzute de legislaţia din domeniul comunicaţiilor electronice şi serviciilor poştale ori impuse de Autoritatea Naţională de Reglementare în Comunicaţii în conformitate cu aceasta. 
(3) Personalul preluat în condiţiile prezentei ordonanţe de urgenţă îşi păstrează drepturile şi obligaţiile stabilite prin contractele individuale de muncă şi contractele colective de muncă.
(4) Regulamentul de organizare şi funcţionare şi structura organizatorică a ANRCTI sunt propuse de consiliu şi aprobate prin hotărâre a Camerei Deputaţilor în urma avizului comisiei de specialitate.
(5) Bugetul anual de venituri şi cheltuieli ai ANRCTI este propus de către consiliu şi aprobat prin hotărâre a Camerei Deputaţilor în urma avizului comisiei de specialitate

(Dan Nica, V. Pambuccian)
	Alin.(1) din OUG 134 devine alin.(1)

Alin.(11) din forma adoptată de Senat devine alin.(2)

Alin.(2) din forma adoptată de Senat devine alin.(3)
Pentru corelare cu noua structura de conducere

Pentru corelare cu art. 1 în care ANRCTI e definită ca autoritate publică autonomă sub control parlamentar

	14. 
	 Art. 9. - În termen de 60 de zile de la data intrării în vigoare a prezentei ordonanţe de urgenţă, Guvernul va aproba Regulamentul de organizare şi funcţionare al Autorităţii Naţionale pentru Reglementare în Comunicaţii şi Tehnologia Informaţiei.
	-
	14. Articolul 9 se abrogă.
(Comisia)
	Prevederile sunt preluate în alin (3) al art. 8

	15. 
	Art. 10. - În cuprinsul actelor normative în vigoare, următoarele denumiri se înlocuiesc în mod corespunzător prevederilor prezentei ordonanţe de urgenţă, după cum urmează:

a)"Autoritatea Naţională de Reglementare în Comunicaţii" şi "ANRC" cu "Autoritatea Naţională pentru Reglementare în Comunicaţii şi Tehnologia Informaţiei" şi "ANRCTI";
b)"comunicaţii electronice" cu sintagma "comunicaţii electronice şi tehnologia informaţiei".
	8. Articolul 10 va avea următorul cuprins:

„Art. 10. - În cuprinsul actelor normative în vigoare, sintagmele "Autoritatea Naţională de Reglementare în Comunicaţii" şi "A.N.R.C."se înlocuiesc în mod corespunzător cu sintagmele "Autoritatea Naţională pentru Reglementare în Comunicaţii şi Tehnologia Informaţiei" şi "A.N.R.C.T.I.";
	15. Articolul 10 se modifică şi va avea următorul cuprins:

Nemodificat 
	

	16. 
	Art. 11. - Pe data intrării în vigoare a prezentei ordonanţe de urgenţă se abrogă art. 37, 38, 40, 44 şi 46 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, publicată în Monitorul Oficial al României, Partea I, nr. 457 din 27 iunie 2002, aprobată cu modificări şi completări prin Legea nr. 591/2002, cu modificările şi completările ulterioare.
	-
	16. Articolul 11 se modifică şi va  avea următorul cuprins:

„Art. 11. - Pe data intrării în vigoare a prezentei ordonanţe de urgenţă se abrogă art. 37, 38, 40, 42 alin. (1), 44, 45 şi 46 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, publicată în Monitorul Oficial al României, Partea I, nr. 457 din 27 iunie 2002, aprobată cu modificări şi completări prin Legea nr. 591/2002, cu modificările şi completările ulterioare.”
(Comisia)
	Pentru corelare cu modificările aduse prin prezenta lege.

Prevederile art. 42 alin. (1) a fost abrogat prin art. 8 .

Prevederile art. 45 au fost preluate în art. 5

	17. 
	
	Art. II. – Ordonanţa de urgenţă a Guvernului nr. 134/2006 privind înfiinţarea Autorităţii Naţionale pentru Reglementare în Comunicaţii şi Tehnologia Informaţiei, cu modificările şi completările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare. 
	Art. II. – (1) nemodificat
(2) În termen de 30 de zile de la intrarea în vigoare a legii de aprobare a prezentei Ordonanţe de urgenţă a Guvernului, Camera Deputaţilor numeşte conducerea ANRCTI.

(3) Până la împlinirea termenului prevăzut la alin.(2) interimatul este asigurat de actuala conducere a ANRCTI.
(Comisia)
	Pentru corelare cu modificările aduse în structura de conducere a ANRCTI şi asigurarea interimatului


II. Amendamente respinse

În cursul dezbaterii, Comisia a respins următoarele amendamente:

	Nr.

crt.
	Text iniţial
	Amendament propus şi autorul acestuia
	Motivarea respingerii
	Camera decizională

	0.
	1.
	2.
	3.
	

	1. 
	Art. 7. - (1) Conducerea ANRCTI este asigurată de un preşedinte şi 2 vicepreşedinţi numiţi de primul-ministru pe o perioadă de 5 ani.


	Art. 7. - (1) Conducerea ANRCTI este asigurată de un consiliu compus din 7 membri numiţi de Camera Deputaţilor pentru un mandat cu o durată de 7 ani. 

(Iusein Ibram)
	a) pentru asigurarea unei mai mari continuităţi în structura de conducere a autorităţii

b) pentru o mai mare apropiere de durata ciclului electoral, ţinând cont de faptul că structura de conducere a autorităţii ţine cont de configuraţia politică rezultată în urma alegerilor.
	C Dep

	2. 
	Art. 7 - (4) Preşedintele ANRCTI este ordonator de credite.

	Art. 7 - (4) Propunerile de candidaţi pentru funcţiile de preşedinte, vicepreşedinte şi membru al consiliului se fac de către Biroul Permanent al Camerei Deputaţilor, la recomandarea grupurilor parlamentare.

(L. Nistoran)
	a) structura consiliului nu trebuie să reflecte în mod necesar configuraţia politică a Camerei Deputaţilor rezultată în urma alegerilor, deoarece ANRC este o autoritate tehnică, de specialitate, privind reglementarea domeniului IT&C
b) pentru clarificarea procedurii de nominalizare a candidaţilor de către grupurile parlamentare care reflectă opţiunea electoratului din momentul respectiv 
	C Dep

	3. 
	Art. 10. - În cuprinsul actelor normative în vigoare, următoarele denumiri se înlocuiesc în mod corespunzător prevederilor prezentei ordonanţe de urgenţă, după cum urmează:

a)"Autoritatea Naţională de Reglementare în Comunicaţii" şi "ANRC" cu "Autoritatea Naţională pentru Reglementare în Comunicaţii şi Tehnologia Informaţiei" şi "ANRCTI";
b)"comunicaţii electronice" cu sintagma "comunicaţii electronice şi tehnologia informaţiei".
	Articolul 10 se abrogă.

(L. Nistoran)
	a) activitatea de reglementare în tehnologia informaţiei este nesemnificativă în raport cu cea privind comunicaţiile electronice, care includ transportul de date. De aceea nu se justifică schimbarea denumirii autorităţii şi introducerea tehnologiei informaţiei în activitatea de reglementare a acestei autorităţi
b) Comisia a considerat că este necesară reglementarea în domeniul IT având în vedere dezvoltarea serviciilor de e-government în cadrul Societăţii Informaţionale
	C Dep 

